Document ID: 32014R0497

A BIZOTTSÁG 497/2014/EU RENDELETE
(2014. május 14.)
az 1333/2008/EK európai parlamenti és tanácsi rendelet II. mellékletének és a 231/2012/EU bizottsági rendelet mellékletének az advantame édesítőszerként való használata tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1), és különösen annak 10. cikke (3) bekezdésére és 14. cikkére,
tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2)és különösen annak 7. cikke (5) bekezdésére,
mivel:
(1)
Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanyagok uniós jegyzékét és használati feltételeiket.
(2)
A Bizottság 231/2012/EU rendelete (3) meghatározza az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációit.
(3)
A szóban forgó jegyzékek naprakésszé tétele az 1331/2008/EK rendelet 3. cikkének (1) bekezdésében említett egységes eljárás révén, a Bizottság kezdeményezésére, vagy pedig kérelemre történhet.
(4)
2010 májusában kérelem érkezett az advantame számos élelmiszer-kategóriában édesítőszerként való felhasználásának engedélyezése iránt. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
(5)
Technológiai indokai vannak annak, hogy számos élelmiszerben és asztali élelmiszer-termékben az advantame-ot használják a magas kalóriatartalmú cukrok (szacharóz, glükóz, fruktóz) helyettesítőjéül szolgáló magas intenzitású édesítőszerként. Az advantame hozzájárul az élelmiszerek kalóriatartalmának csökkentéséhez. Az advantame édesítőszerként való használata olyan élelmiszer-kategóriáknál, amelyek esetén az 1333/2008/EK rendelet II. melléklete értelmében magas intenzitású édesítőszerek alkalmazása engedélyezett, nagyobb rugalmasságot biztosít a gyártóknak, akik ezáltal a teljes kalóriatartalmú élelmiszer ízéhez hasonló ízű, energiaszegény élelmiszereket tudnak előállítani. A kellemes ízhez és az édesítésre való alkalmassághoz jó stabilitás is párosul, ami az advantame-ot a már engedélyezett magas intenzitású édesítőszerek alternatívái közé emeli. Ez azt jelenti, hogy az élelmiszer-ipari ágazat a fogyasztók az édesítőszerek szélesebb palettájából választhatnak, és az egyes édesítőszerek beviteli mennyisége is csökken.
(6)
Európai Élelmiszerbiztonsági Hatóság („Hatóság”) megvizsgálta az advantame élelmiszer-adalékanyagként történő alkalmazásának biztonságosságát, és 2013. július 31-én kiadta véleményét (4). A Hatóság az advantame megengedhető napi bevitelét 5 mg/testtömegkilogramm/napban határozta meg. Óvatos becslések szerint a javasolt felhasználási szintek mellett az advantame nagy mennyiségben történő fogyasztása esetén a fogyasztott mennyiség sem a felnőtteknél, sem a gyermekeknél nem éri el a megengedhető napi bevitelt. A stabilitásra, a bomlástermékekre, a toxikológiára és az expozícióra vonatkozó adatok mérlegelését követően a Hatóság arra a következtetésre jutott, hogy a javasolt felhasználások és felhasználási szintek mellett az advantame nem jelent biztonsági kockázatot a fogyasztók egészségére.
(7)
Indokolt ezért engedélyezni az advantame-nak az e rendelet I. mellékletében meghatározott élelmiszer-kategóriákban édesítőszerként történő felhasználását, és ehhez az élelmiszer-adalékanyaghoz az E 969-es E-számot hozzárendelni.
(8)
Amikor az advantame-ot felveszik az élelmiszer-adalékanyagoknak az 1333/2008/EK rendelet II. mellékletében létrehozott uniós jegyzékébe, az advanatame-ra vonatkozó specifikációkat bele kell foglalni a 231/2012/EU rendeletbe.
(9)
Az 1333/2008/EK és a 231/2012/EU rendeletet ezért ennek megfelelően módosítani kell.
(10)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
Az 1333/2008/EK rendelet II. melléklete e rendelet I. mellékletének megfelelően módosul.
2. cikk
A 231/2012/EU rendelet melléklete e rendelet II. mellékletének megfelelően módosul.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. május 14-én.

Labels: 0
3
17